OpenLLM-France/wikimedia huggingface dataset:
# Unterseen

Unterseenés és un municipi del cantó de Berna (Suïssa), situat al districte d'Interlaken. Unterseen significa literalment el llac inferior, que és correcte, ja que Unterseen es troba a la zona plana de la riba oriental del llac Thun entre dos rierols, Lombach per sota del Chienberg al nord i l'Aare al sud, que tots dos desemboquen al llac Thun. Tanmateix, la ciutat històrica es troba principalment a la riba nord de l'Aare, que desemboca aquí des del llac Brienz fins al llac Thun (per tant, llac inferior). Just a l'altre costat de l'Aare es troba la ciutat d'Interlaken.
Els dos municipis estan situats a la plana al·luvial entre muntanyes escarpades, que també s'anomena Bödeli.
Unterseen forma una població d'uns 23.300 habitants (2014).
Juntament amb Interlaken, Unterseen és un important centre turístic a les terres altes berneses, i des de la ciutat es poden veure les muntanyes Eiger, Mönch i Jungfrau.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística (Suïssa). [Consulta: 8 gener 2021].
* ↑ «Statistik Schweiz - Agglomerationen» (en alemany). Arxivat de l'original el 2009-05-04. [Consulta: 20 juliol 2019].
# Sigeric d'Essex

* Per a altres significats, vegeu «Sigeric II».
Sigeric va ser rei d'Essex, des del 758 fins al 798, data en què va abdicar per anar de pelegrí a Roma. Encara que va portar el títol de rei, feia temps que Essex era una dependència del regne de Mèrcia. Sigeric era fill de Saelred. No es té més informació sobre el seu regnat. El va succeir Sigered, que va ser el darrer en portar el títol de rei d'Essex.

## Referències

* 1 2 Hughes, 2007, p. 437.
* ↑ Venning, 2005, p. 14.
* ↑ Swanton, 1998, p. 357.

## Bibliografia

* Hughes, David. The British Chronicles, Volum 2. Heritage Books, 2007.
* Kirby, D P. The Earliest English Kings. Psychology Press, 2000.
* Swanton, Michael. The Anglo-Saxon Chronicle. Psychology Press, 1998.
* Thorpe, Benjamin. «Genealogy of the Kings of Essex». A: A History of England under the Anglo-Saxon Kings, volume 1, 1845.
* Vennning, T. Compendium of British Office Holders. Springer, 2005.
# Webster City

Webster City és una població dels Estats Units a l'estat d'Iowa. Segons el cens del 2000 tenia 8.176 habitants.

## Demografia

Segons el cens del 2000, Webster City tenia 8.176 habitants, 3.502 habitatges, i 2.227 famílies. La densitat de població era de 368,8 habitants/km².
Dels 3.502 habitatges en un 28,4% hi vivien nens de menys de 18 anys, en un 50,5% hi vivien parelles casades, en un 9,5% dones solteres, i en un 36,4% no eren unitats familiars. En el 32% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,1% tenia menys de 18 anys, un 8,1% entre 18 i 24, un 26,7% entre 25 i 44, un 21,4% de 45 a 60 i un 19,7% 65 anys o més.
L'edat mediana era de 39 anys. Per cada 100 dones de 18 o més anys hi havia 90,8 homes.
La renda mediana per habitatge era de 36.582 $ i la renda mediana per família de 44.342 $. Els homes tenien una renda mediana de 30.404 $ mentre que les dones 23.163 $. La renda per capita de la població era de 19.057 $. Entorn del 5,2% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Webster City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Webster City». American Fact Finder. Oficina del Cens dels Estats Units, 12-01-2010.
# Serra

«Serra» té aquests significats:
* Serra (accident geogràfic), cadena de muntanyes més petita que la serralada, anomenada així per la forma de l'alineació que fa pensar en les dents d'una serra
* Grup Serra, grup d'empreses creat i dirigit per Pere Antoni Serra
* Eines:
** Serra (eina), eina amb fulla de dents per tallar fusta, ferro i altres matèries dures
** Serra de vogir, eina usada per tallar corbes, i dissenys amb formes especials en fusta
** Serra de marqueteria, eina usada per a tallar o serrar, principalment fusta o contraxapat
* Biografies:
** Albert Serra, diversos personatge
** Enric Serra i Llobet (Barcelona, 1940), baríton
** Jaume Serra i Pere Serra, germans pintors del segle xiv, originaris de Barcelona
** Jaume Serra i Húnter (1878 - 1943), filòsof manresà
** Joaquim Serra i Corominas (1907-57), compositor i pianista empordanès, fill de Josep Serra i Bonal
** Joan Serra i Vilamitjana, (1947-2013), mestre i ballarí
** Josep Serra, nom de diversos personatges
** Juníper Serra (1713-84), frare franciscà i missioner mallorquí
** Llorenç Serra i Ferrer (1953), entrenador mallorquí de futbol
** Manuel Serra i Moret (1884-1963), polític i escriptor vigatà, president del Parlament de Catalunya
** Màrius Serra i Roig (1963), escriptor i enigmista barceloní
** Miquel Serra i Pàmies (1902-68), polític reusenc del PSUC
** Antoni Serra i Pàmies (1859-1929), farmacèutic reusenc
** Narcís Serra i Serra (1943), polític socialista barceloní
** Rossend Serra i Pagès (1863-1929), escriptor i etnògraf barceloní
** Valeri Serra i Boldú (1875-1938), folklorista urgellenc
** Pere Serra (desambiguació), diversos personatges
** Pere Antoni Serra, diversos personatges
** Rosalia Serra Miró (Vilanova i la Geltrú, 1827-1905), poetessa
* Toponímia:
** Serra (Camp de Túria) o Serra de Portaceli, municipi del Camp de Túria
** Serra (Brasil), ciutat de l'estat d'Espírito Santo, al Brasil
** La Serra (la Vall d'en Bas), entitat de població del municipi de la Vall d'en Bas, a la Garrotxa
** Serra de Daró, municipi del Baix Empordà
** La Serra (Perafita)
** La Serra (Cruesa)
** La Serra (Pla d'Urgell)
** La Serra (Taradell)
** La Serra (la Vansa i Fórnols)
** La Serra (Llobera)
** La Serra (Lladurs)
** La Serra (Sant Cugat ses Garrigues)
** La Serra (Cabanelles)
** La Serra (Sant Llorenç Savall)
** La Serra (Toses)
** La Serra (Tremp)
** La Serra (Vila-rodona)
** La Serra (Vallbona de les Monges)
** La Serra d'en Galceran (Plana Alta), municipi de la Plana Alta
** La Serra de Rialb, entitat de població del municipi de la Baronia de Rialb, a la Noguera
** Mare de Déu de la Serra, diversos indrets
# Zacatzontli

Zacatzontli, en la mitologia asteca, és el déu del camí del dia, té una àliga com a guia símbol del sol. Sosté un bastó a la mà esquerra i una motxilla plena de quetzals a la mà dreta. Pot ser un protector dels comerciants, equiparant-lo així amb el déu maia Ek Chuáj. També ajuda als viatgers, com també fan Jokõjin i Jizu en la mitologia japonesa. Una de les coses estranyes de Zacatzontli és que no porta cap tocat, només una ploma. El seu nom podria significar Senyor del Camí.

## Referències

* ↑ Biblioteca Porrúa. Imprenta del Museo Nacional de Arqueología, Historia y Etnología. Diccionario de Mitología Nahua (en castellà), 1905, p. 161. ISBN 978-9684327955.
# Alfons Jēgers

Alfons Jēgers (Riga, 9 de desembre de 1919 - Riga, 11 de juny de 1998) fou un futbolista i jugador d'hoquei sobre gel letó de la dècada de 1940.
Fou 1 cop internacional amb la selecció de Letònia. Pel que fa a clubs, defensà els colors de Dinamo Riga i Daugava Riga.

## Referències

* ↑ Perfil a eurohockey.com
* ↑ Perfil a eu-football.info
# Sinoceratop

El sinoceratop (Sinoceratops) és un gènere de dinosaure ceratop descrit per Xu Xing i col·laboradors l'any 2010. Va viure al Cretaci superior en el que actualment és la Xina. L'espècie tipus és S. zhuchengensis.
Un centrosaurí basal, el sinoceratop és significant, ja que presenta similaritats amb els centrosaurins i els casmosaurins. També era considerablement més gran que la majoria dels altres centrosaurins. S'estima que el crani del sinoceratop feia uns 180 cm, fet que el feia un dels cranis més llargs de centrosaurí.

## Referències

* ↑ Xu, X., Wang, K., Zhao, X. i Li, D. «First ceratopsid dinosaur from China and its biogeographical implications». Chinese Science Bulletin, vol. 55, 2010, pàg. 1631–1635. DOI: 10.1007/s11434-009-3614-5.

## Enllaços externs

* Paleoblog - Sinoceratops zhuchengensis, First Ceratopsid from China (anglès)
# Tu diràs

El Tu diràs és un programa radiofònic nocturn de notícies esportives de RAC1 a Catalunya.
Des de la temporada 2020-2021 el condueix i el presenta Aleix Parisé. Els divendres i els dissabtes el presenta Gerard Bellera.
El programa es va crear el 2004 quan, després de deixar Catalunya Ràdio, Jordi Basté arriba a RAC 1 i hi crea un esqueix del programa de la ràdio pública, el No ho diguis a ningú.
A partir de la temporada 2007-2008, Jordi Basté és l'escollit per succeir a Xavier Bosch al capdavant d'El món a RAC 1. Aleshores, Joan Maria Pou, narrador dels partits del Barça a El Barça juga a RAC 1, agafa el relleu.
Joan Maria Pou decideix deixar el programa per motius personals i RAC 1 fitxa Dani Senabre per presentar el programa, des de la temporada 2011-2012.
Dani Senabre és destituït per discrepàncies amb la direcció de l'emisora, i Roger Saperas n'agafa les regnes a partir de la temporada 2016-2017. Coincidint amb el canvi a la direcció del programa, el Tu diràs amplia la durada de mitja hora. El juliol del 2020, Roger Saperas decideix deixar el programa per motius personals i Aleix Parisé n'agafa les regnes.
És popular la seva sintonia, una versió de Tantes coses, una de les cançons més conegudes d'Els Pets.

## Referències

* 1 2 «Roger Saperas, al capdavant del nou ‘Tu diràs’ de RAC1». La Vanguardia, 11-08-2016.
* ↑ Castellví Roca, Albert «Aleix Parisé, nou presentador del 'Tu diràs'». Ara, 16-07-2020 [Consulta: 23 desembre 2023].
# Sita Mata Wildlife Sanctuary

Sita Mata Wildlife Sanctuary és una reserva d'animals i entorn situada al Districte de Pratabgarh (Rajasthan) i dins a l'antic principat del mateix nom i al territori (thikana) del thakur de Dhamotar (a 70 km de Sita Mata). Es troba a entre 65 i 108 km al sud-est de la ciutat d'Udaipur. Hi ha alguns tigres, lleopards, cérvols, antílops i altres animals; la selva, principalment de bambú i arbres, era tan densa que el sol mai arriba a terra, encara que als darrers anys s'ha degradat i molts arbres s'han tallat il·legalment per vendre'n la fusta. És un lloc important pels ocells migratoris. El nombre d'espècies d'ocells a la zona és superior a les cent. La superfície és de 423 km². El riu Sitamata que li dona nom, passa per la zona.

## Enllaços externs

* Sita Mata Wildlife Sanctuary - Lloc web oficial
# Villaspeciosa

Villaspeciosa (en sard, Bidda Spetziosa) és un municipi italià, dins de la Província de Sardenya del Sud. L'any 2007 tenia 2.193 habitants. Es troba a la regió de Campidano di Cagliari. Limita amb els municipis de Decimomannu, Decimoputzu, Siliqua i Uta.

## Administració

Llista d'alcaldes :
| Període | Identitat | Partit |
| 2006- | Elio Mameli | Llista cívica |
# Silici (desambiguació)

«Silici» té aquests significats:
* Silici, element químic no metàl·lic de la taula periòdica que té el símbol Si i un nombre atòmic de 14.
* Publi Silici (Publius Silicius) o Silici Corones (Silicius Coronas), senador romà
Viccionari
# Álvaro Rico Ladera

Álvaro Rico Ladera (La Puebla de Montalbán, Toledo, 13 d'agost de 1996) és un actor espanyol.

## Trajectòria

El 2011 va iniciar la seva activitat com a actor en una adaptació teatral de La Celestina.
El 2017 va fer el seu debut en televisió en un episodi de Centro médico. També el 2017 va interpretar Nicolás en alguns capítols de la sèrie Velvet Colección. A finals del mateix any es va anunciar que seria un dels protagonistes de la sèrie de Netflix Élite, on interpreta Pol, un jove bisexual que protagonitza un trio amorós amb Carla (Ester Expósito) i Christian (Miguel Herrán).
El 2019 va fitxar per El Cid, una nova sèrie d'Amazon Prime.

## Filmografia
### Sèries de televisió

| Any | Títol | Personatge | Cadena | Dades |
| 2017 | Velvet Colección | Nicolás | #0 | 7 episodis |
| 2018- | Élite | Polo | Netflix | 16 episodis |
| 2020- | El Cid | Nuño | Amazon Prime | |
| 2021 | Alba | Jacobo Enterríos | Atresmedia / Boomerang TV | 13 episodis |

### Curtmetratges

* Todos mis padres (2019)

## Referències

* ↑ «Los actores de "Élite" estarán en Toledo el 25 de noviembre recogiendo un premio de CiBRA» (en castellà), 14-11-2018. [Consulta: 19 setembre 2019].
* ↑ Degorgue, Vilma «Álvaro Rico, Polo en 'Élite': "Hice el cásting para el personaje de Guzmán"». Diez Minutos, 12-11-2018.
* ↑ «Álvaro Rico ficha por 'El Cid', la nueva serie española de Amazon Prime Video» (en castellà). [Consulta: 19 setembre 2019].
* ↑ SensaCine. «Álvaro Rico». [Consulta: 19 setembre 2019].
# Arius arenarius

Arius arenarius és una espècie de peix de la família dels àrids i de l'ordre dels siluriformes.

## Morfologia

Els mascles poden assolir els 29 cm de llargària total.

## Distribució geogràfica

Es troba a Taiwan i al sud de la Xina.

## Referències

* 1 2 FishBase (anglès)
* ↑ Kailola, P.J. 1999. Ariidae (=Tachysuridae): sea catfishes (fork-tailed catfishes). p. 1827-1879. A K.E. Carpenter i V.H. Niem (editors) FAO species identification guide for fishery purposes. The living marine resources of the Western Central Pacific. Vol. 3. Batoid fishes, chimaeras and bony fishes part 1 (Elopidae to Linophrynidae).
# Amistat (Facebook)

Amistat, amic o afegir amistat (Friend en anglès) és una funció al Facebook i un neologisme associat amb les xarxes socials en línia.
Com a neologisme, el terme en anglès (friend) és un verb transitiu significant "enviar una petició d'amistat al Facebook". Fou emprat en aquest sentit pel comediant Stephen Colbert al Rally to Restore Sanity and/or Fear quan Colbert satíricament li va dir al fundador de Facebook, Mark Zuckerberg, "Mark, friend me" ("Mark, afegeix-me"). A causa dels seus efectes potencials sobre la relació metge-pacient, alguns metges han demanat als seus pacients de no afegir-los al facebook. És possible que en la configuració d'amic de Facebook (Edita els teus amics a la pestanya Compte) d'eliminar a algú de l'estatus amic, cosa que és referida com "Eliminar amistat" al Facebook, or also "De-Friend". En anglès "Eliminar amistat" (Unfriend) fou paraula de l'any del New Oxford American Dictionary en el 2009. El concepte en anglès s'ha utilitzat també per descriure la desactivació d'un compte de Facebook. El concepte en anglès també s'ha utilitzat per referir-se als acomiadament col·lectius en la indústria dels mitjans socials.

## Ramificacions

El perfils de Facebook poden ser configurats per un usuari per tal de restringir considerablement l'accés d'aquells usuaris que no són "amics", per exemple, bloquejant l'accés a les fotos i a la informació de contacte per part d'aquestes persones. Després que una persona accepta una petició d'amic, el nou "amic" llavors té molt més accés a la informació de perfil d'aquesta persona.

## Bibliografia

* Hopkins, Cathy. Friend Me. Simon Pulse, 2009. ISBN 9781416978367.

## Referències

* ↑ Jerome, Sara. «Zuckerberg awarded 'fear' medal at D.C. rally» (en anglès). The Hill, 30-10-2010.
* ↑ Chretien, Katherine «A doctor's request: Please don't 'friend' me» (en anglès). USA Today, 06-09-2010.
* ↑ Johnson, Summer. «Doc, Will You "Friend" Me?» (en anglès). Center for Practical Bioethics. Arxivat de l'original el 2011-10-01. [Consulta: 5 novembre 2010].
* ↑ How do I unfriend or delete a friend? facebook.com
* ↑ GALANES, PHILIP «De-Friend Me? I Don't Think So». New York Times, 21-05-2009 [Consulta: 5 novembre 2010].
* ↑ “Unfriend” is Oxford Dictionary's Word of the Year mashable.com 2009/11/16
* ↑ HEUSSNER, KI MAE «'Unfriend' or 'Defriend?' Facebook Fans Debate» (en anglès). ABC News, 17-11-2009 [Consulta: 5 novembre 2010].
* ↑ HAFNER, KATIE «To Deal With Obsession, Some Defriend Facebook». New York Times, 20-12-2009 [Consulta: 5 novembre 2010].
* ↑ Fiveash, Kelly. «MySpace unfriends 500 staff». theregister.co.uk, 12-01-2011.

## Enllaços externs

* facebook.com
* Steve Tuttle You Can't Friend Me, I Quit! Newsweek 4 de febrer del 2009 (anglès)
Viccionari
# Sinocalliopteryx gigas

Sinocalliopteryx gigas és una espècie de dinosaure compsognàtid que va viure al Cretaci inferior. Les seves restes fòssils foren trobades a la formació de Yixian de la Xina (llits de Jianshangou, daten de fa 124,6 Ma). Era semblant a l'emparentat Huaxiagnathus però més llarg, feia 2,37 metres de longitud, fet que el fa el compsognàtid més llarg conegut. El Sinocalliopteryx també es diferencia del Huaxiagnathus per les seves mans relativament llargues en relació amb els braços, que en conjunt també eren més llargs que la majoria de compsognàtids, un tret segurament relacionat amb la seva mida.

## Referències

* ↑ Ji, S., Ji, Q., Lu J., and Yuan, C. (2007). "A new giant compsognathid dinosaur with long filamentous integuments from Lower Cretaceous of Northeastern China." Acta Geologica Sinica, 81(1): 8-15.
# Tòtem i tabú

Tòtem i tabú (en alemany Totem und Tabu: Einige Übereinstimmungen im Seelenleben der Wilden und der Neurotiker) és un llibre de 1913 de Sigmund Freud.
Es tracta d'una col·lecció de quatre assaigs publicats per primera vegada en la revista Imago (1912-13) l'ús de l'aplicació de la psicoanàlisi per als camps de l'arqueologia, l'antropologia, i l'estudi de la religió: "l'horror l'incest", "l'ambivalència Taboo i emocional", "L'animisme, la màgia i l'omnipotència del pensament", i "El retorn del totemisme en la infància".
L'obra, en termes generals, tracta de cercar una explicació al tabú pel qual certes tribus antigues i primitives desenvolupen un temor supersticiós a l'incest. El tòtem és una figura que representa la unió d'un grup, no per llaços de consanguinitat, sinó per pertànyer a la mateixa imatge totèmica, que pot ser un animal, una planta o una força natural (llamp, foc, etc.). Aquesta figura totèmica representava els llaços familiars d'un grup, en el qual no es podien contraure relacions, ja que eren considerades incestuoses.
Algunes tribus australianes imposaven el costum que el germà baró al complir la seua majoria d'edat, havia de retirar-se de la llar i no podia asseure's a menjar al costat de la seua germana; així, els llaços eren trencats una vegada que aquest entrava en l'etapa de la pubertat, i de la mateixa manera s'allunyava de la mare.

## Critiques

Géza Róheim, va considerar Tòtem i tabú, una de les grans fites en la història de l'antropologia, només comparable a l'obra Cultura primitiva de Edward Burnett Tylor i a l'obra La Branca Daurada de Sir James George Frazer.
René Girard assenyala que "Les crítiques contemporànies són gairebé unànimes, les teories i la recerca que s'exposen a Tòtem i tabú són inacceptables", i que "tothom sembla decidit a cobrir Tòtem i Tabú amb l'oprobi i la condemna de l'oblit."

## Enllaços externs

* Tòtem i tabú a Wikisource (anglès)
* Totem y Tabu Arxivat 2009-02-12 a Wayback Machine. (castellà)
* Extractes de Tòtem i tabú (anglès)
* Totem und Taboo edició Alemanya, Open Library (alemany)

## Referències

* ↑ Freud, Sigmund. Tòtem i tabú. Nova York: Moffat Yard i de l'empresa, 1918, p. iii.
* ↑ Robinson, Paul. L'esquerra freudiana. Ithaca ia Londres: Cornell University Press, 1990, p. 89. ISBN 0-8014-9716-7.
* ↑ Girard, René. La violència i el sagrat, 2005, p. 204. ISBN 0-8264-7718-6.
# Sita (cràter)

Sita és un petit cràter d'impacte a la cara oculta de la Lluna. És a prop del centre del cràter King, al vessant sud del Mons Ganau.
L'impacte té una marcada forma de bol, a causa de la seua considerable profunditat (362 m) i el seu reduït diàmetre. És un impacte relativament recent, amb un doll de materials d'ejecció brillants orientat cap a l'est. Fa l'efecte d'haver colpejat el pendent del que sembla un lliscament de terra des de la vora sud, i que acaba a prop de la part dels pics centrals del Mons Ganau.

## Designació

El nom procedeix d'una designació originàriament no oficial, continguda a la pàgina 65C1/S1 de la sèrie de plànols de la Lunar Topophotomap de la NASA, que fou adoptada per la UAI al 1976.

## Vegeu també

* Annex: cràters de la Lluna.
* Selenografia.

## Referències

* ↑ Topophotomap 65C1/S1
* ↑ Exzerpt Arxivat 2015-03-11 a Wayback Machine. Transactions of the IAU Bd. XVIB, Hrsg. von D. Riedel, 1977
* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Xemeneia de la Fàbrica Codina

La Xemeneia de la Fàbrica Codina és una obra de Tona (Osona) inclosa a l'Inventari del Patrimoni Arquitectònic de Catalunya.

## Descripció

Xemeneia de maó, més ampla a la base que a la part superior, acabada amb motllures de bossellet. Amb l'arquitectura del ferro es fomentà el funcionalisme, estil al què s'adaptaren les noves naus industrials, mercats i fàbriques al utilitzat materials de construcció econòmics, resistents i de ràpida construcció, amb unes tècniques que afavorien la rigidesa i fermesa de la construcció, assegurant-ne la seva utilitat.

## Història

La xemeneia de l'antiga fàbrica Codina presideix el solar que ocupava la fàbrica, destruïda fa poc. El solar, encara per edificar de nou, fou adquirit per l'Ajuntament de Tona, que sembla el destinarà a un teatre o centre cultural. La fàbrica Codina, de cadires, de la que només queda la xemeneia, era una de les empreses més notables de Tona juntament amb la fàbrica tèxtil Estebanell. S'inicià el 1876, pel que s'anomenà "la més antiga d'Espanya" i anà augmentant la seva plantilla de treballadors durant els primers vint anys del segle xx. Correspon al període d'industrialització de Tona, època de plenitud, fins que al final de la dictadura de Primo de Rivera, el 1929, començà la crisi.

## Referències

* 1 2 «Xemeneia de la Fàbrica Codina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# Sociedade Desportiva Serra Futebol Clube

La Sociedade Desportiva Serra Futebol Clube és un club de futbol brasiler de la ciutat de Serra a l'estat d'Espírito Santo.

## Història

El club fou fundat el 24 de juliol de 1930. Ha guanyat el campionat capixaba en cinc ocasions, els anys 1999, 2003, 2004, 2005, i 2008.

## Palmarès

* Campionat capixaba:
** 1999, 2003, 2004, 2005, 2008, 2018

## Referències

* ↑ «Espirito Santo State League - List of Champions». RSSSF, 13-04-2014. [Consulta: 1r juliol 2014].